αρχοντος δεξωνδα μηνος βοαθοου επι τοισδε απεδοτο αιακιδας φιλαιτωλου δελφος σωμα γυναικειον αι ονομα αφροδισια το γενος σαρματισσαν τιμας αργυριου μναν τριων τωι απολλωνι τωι πυθιωι καθως επιστευσε αφροδισια τωι θεωι ταν ωναν εφ ωιτε ελευθεραν ειμεν και ανεφαπτον τον παντα βιον απο παντων. βεβαιωτηρες κατα τον νομον ξενων ξενοκριτου αρτεμιδωρος απολλωνιου δελφοι. παραμεινατω δε αφροδισια παρ αιακιδαν αχρι κα ζωη αιακιδας ποιουσα το επιτασσομενον παν το δυνατον ανεγκλητως. ει δε τι κα μη ποιη αφροδισια καθως γεγραπται δυνατα εουσα εξεστω αιακιδα κολαζειν αφροδισιαν καθως κα αυτωι φαινηται και αλλωι υπερ αιακιδαν ον κα κελευη πλαν μη πωλεοντοις αφροδισιαν μητε αυτωι αιακιδα μητε αλλωι υπερ αιακιδαν. ει δε τι κα παθηι αιακιδας ελευθερα εστω αφροδισια κυρια εουσα αυτοσαυτας ποιουσα ο κα θεληι και αποτρεχουσα οις κα θεληι καθως επιστευσε τωι θεωι ταν ωναν. ει δε τις κα απτηται επι καταδουλισμωι αφροδισιας βεβαιον παρεχοντων οι βεβαιωτηρες τωι θεωι ταν ωναν κατα τον νομον και ομοιως οι παρατυχοντες κυριοι εστωσαν συλεοντες αφροδισιαν αζαμιοι οντες και ανυποδικοι πασας δικας και ζαμιας επ ελευθεριαι. μαρτυροι τοι ιερεις του απολλωνος πραξιας και ανδρονικος και των αρχοντων αλκινος ιδιωται βακχιος δαμενης δρομοκλειδας βαβυλος αντιφα[νης].
Phokis — Delphi — 150-140 BC
 150-140 BC